
Grozījumi Ministru kabineta 2017. gada 28. marta noteikumos Nr. 187 "Sabiedrisko pakalpojumu sniedzēju iepirkuma procedūru un metu konkursu norises kārtība"
Izdoti saskaņā ar Sabiedrisko pakalpojumu sniedzēju iepirkumu
likuma 13. panta otro un trešo daļu, 56. panta ceturto daļu,
62. pantu un 72. panta septīto daļu
· 1. Izdarīt Ministru kabineta 2017. gada 28. marta noteikumos Nr. 187 "Sabiedrisko pakalpojumu sniedzēju iepirkuma procedūru un metu konkursu norises kārtība" (Latvijas Vēstnesis, 2017, 67. nr.) šādus grozījumus:
· 1.1. izteikt 2.12. apakšpunktu šādā redakcijā:
· "2.12. Sabiedrisko pakalpojumu sniedzēju iepirkumu likuma 48. panta otrās daļas 1., 2., 3., 4., 5., 6., 7., 10., 11., 12., 13., 14. punktā noteiktos pretendentu izslēgšanas iemeslus un to pārbaudes kārtību vai atsauci uz Sabiedrisko pakalpojumu sniedzēju iepirkumu likuma 48. panta otrās daļas 1., 2., 3., 4., 5., 6., 7., 10., 11., 12., 13., 14. punktu un norādi, ka minētie pretendentu izslēgšanas iemesli tiks pārbaudīti Sabiedrisko pakalpojumu sniedzēju iepirkumu likuma 48. pantā noteiktajā kārtībā;"
· 1.2. izteikt 2.13. apakšpunktu šādā redakcijā:
· "2.13. ja attiecināms, piemērojamo Sabiedrisko pakalpojumu sniedzēju iepirkumu likuma 48. panta otrās daļas 8. un 9. punktā noteikto pretendentu izslēgšanas iemeslu un tā pārbaudes kārtību vai atsauci uz piemērojamo Sabiedrisko pakalpojumu sniedzēju iepirkumu likuma 48. panta otrās daļas 8. un 9. punktu un norādi, ka attiecīgi piemērojamais pretendentu izslēgšanas iemesls tiks pārbaudīts Sabiedrisko pakalpojumu sniedzēju iepirkumu likuma 48. pantā noteiktajā kārtībā;"
· 1.3. izteikt 2.16. apakšpunktu šādā redakcijā:
· "2.16. prasību norādīt visus apakšuzņēmējus vai tikai apakšuzņēmējus, kuru veicamo būvdarbu vai sniedzamo pakalpojumu vērtība ir vismaz 10 000 euro, un katram šādam apakšuzņēmējam izpildei nododamo iepirkuma līguma daļu;"
· 1.4. izteikt 11. punktu šādā redakcijā:
· "11. Piegādātājam ir tiesības ierosināt, lai tiek rīkota ieinteresēto piegādātāju sanāksme. Iepirkuma komisija rīko ieinteresēto piegādātāju sanāksmi, ja ne vēlāk kā 10 dienas pirms piedāvājumu iesniegšanas termiņa pēdējās dienas ir saņemti vismaz divu ieinteresēto piegādātāju priekšlikumi rīkot ieinteresēto piegādātāju sanāksmi. Sanāksmi rīko ne vēlāk kā piecas dienas pirms piedāvājumu iesniegšanas termiņa pēdējās dienas, un informāciju par sanāksmi ievieto pircēja profilā vismaz trīs dienas iepriekš. Iepirkuma komisija sniedz papildu informāciju un atbild uz sanāksmes laikā uzdotajiem jautājumiem. Sanāksmes gaita tiek protokolēta.";
· 1.5. izteikt 13. punktu šādā redakcijā:
· "13. Ja piedāvājumu saņemšanai sabiedrisko pakalpojumu sniedzējs izmanto elektronisko informācijas sistēmu un no sistēmas uzturētāja ir saņemts paziņojums par traucējumiem elektroniskās informācijas sistēmas darbībā, kuru dēļ nav iespējams nodrošināt piedāvājumu drošību, iepirkuma komisija pieņem lēmumu par iepirkuma procedūras pārtraukšanu un sabiedrisko pakalpojumu sniedzējs sagatavo paziņojumu par līguma slēgšanas tiesību piešķiršanu un iesniedz to publikāciju vadības sistēmā.";
· 1.6. izteikt 14. punktu šādā redakcijā:
· "14. Sabiedrisko pakalpojumu sniedzējs atver iesniegtos piedāvājumus ne ātrāk kā četras stundas pēc piedāvājumu iesniegšanas termiņa beigām atklāta konkursa nolikumā norādītajā vietā un laikā, izņemot Sabiedrisko pakalpojumu sniedzēju iepirkumu likuma 72. panta septītajā daļā minēto gadījumu. Sabiedrisko pakalpojumu sniedzēju iepirkumu likuma 72. panta septītajā daļā minētajā gadījumā sabiedrisko pakalpojumu sniedzējs pircēja profilā publicē informāciju par piedāvājumu atvēršanas sanāksmes atcelšanu un neatver iesniegtos piedāvājumus. Ja iesniegumu izskatīšanas komisija pieņem Sabiedrisko pakalpojumu sniedzēju iepirkumu likuma 75. panta otrās daļas 1. punktā minēto lēmumu vai administratīvā lieta tiek izbeigta, sabiedrisko pakalpojumu sniedzējs pircēja profilā publicē informāciju par piedāvājumu atvēršanas sanāksmes vietu un laiku, kā arī informē par to pretendentus vismaz trīs darbdienas iepriekš. Ja iesniegumu izskatīšanas komisija pieņem Sabiedrisko pakalpojumu sniedzēju iepirkumu likuma 75. panta otrās daļas 3. punktā vai trešajā daļā minēto lēmumu, sabiedrisko pakalpojumu sniedzējs neatver iesniegtos piedāvājumus un izsniedz vai nosūta tos atpakaļ pretendentiem.";
· 1.7. izteikt 16. punktu šādā redakcijā:
· "16. Piedāvājumus iepirkuma komisija izvērtē slēgtās sēdēs. Iepirkuma komisija veic visu pretendentu kvalifikācijas un piedāvājumu atbilstības pārbaudi un piedāvājuma izvēli saskaņā ar noteiktajiem piedāvājuma izvērtēšanas kritērijiem. Iepirkuma komisija ir tiesīga pretendentu kvalifikācijas atbilstības pārbaudi veikt tikai pretendentam, kuram būtu piešķiramas iepirkuma līguma slēgšanas tiesības.";
· 1.8. svītrot 19. punktu;
· 1.9. izteikt 21.3. apakšpunktu šādā redakcijā:
· "21.3. iepirkuma komisijas sastāvs un tās izveidošanas pamatojums, iepirkuma procedūras dokumentu sagatavotāji, iepirkuma komisijas sekretārs un pieaicinātie eksperti;"
· 1.10. izteikt 21.10. apakšpunktu šādā redakcijā:
· "21.10. pamatojums tam, kādas sabiedrības drošības un veselības aizsardzības intereses tiktu apdraudētas, rīkojot atkārtotu iepirkumu, ja sabiedrisko pakalpojumu sniedzējs saskaņā ar Sabiedrisko pakalpojumu sniedzēju iepirkumu likuma 47. panta četrpadsmitās daļas 2. punktu nepārtrauc iepirkuma procedūru, jo iepirkuma procedūras pārtraukšana apdraudētu sabiedrības drošības vai veselības aizsardzības intereses;"
· 1.11. izteikt 26.9. apakšpunktu šādā redakcijā:
· "26.9. Sabiedrisko pakalpojumu sniedzēju iepirkumu likuma 48. panta otrās daļas 1., 2., 3., 4., 5., 6., 7., 10., 11., 12., 13., 14. punktā noteiktos kandidātu izslēgšanas iemeslus un to pārbaudes kārtību vai atsauci uz Sabiedrisko pakalpojumu sniedzēju iepirkumu likuma 48. panta otrās daļas 1., 2., 3., 4., 5., 6., 7., 10., 11., 12., 13., 14. punktu un norādi, ka minētie kandidātu izslēgšanas iemesli tiks pārbaudīti Sabiedrisko pakalpojumu sniedzēju iepirkumu likuma 48. pantā noteiktajā kārtībā;"
· 1.12. izteikt 26.10. apakšpunktu šādā redakcijā:
· "26.10. ja attiecināms, piemērojamo Sabiedrisko pakalpojumu sniedzēju iepirkumu likuma 48. panta otrās daļas 8. un 9. punktā noteikto kandidātu izslēgšanas iemeslu un tā pārbaudes kārtību vai atsauci uz piemērojamo Sabiedrisko pakalpojumu sniedzēju iepirkumu likuma 48. panta otrās daļas 8. un 9. punktu un norādi, ka attiecīgi piemērojamais kandidātu izslēgšanas iemesls tiks pārbaudīts Sabiedrisko pakalpojumu sniedzēju iepirkumu likuma 48. pantā noteiktajā kārtībā;"
· 1.13. izteikt 28. punktu šādā redakcijā:
· "28. Ja steidzamības dēļ nav iespējams piemērot šo noteikumu 27. punktā minēto termiņu, var noteikt saīsinātu pieteikumu iesniegšanas termiņu, bet ne īsāku par 15 dienām pēc dienas, kad paziņojumu par līgumu Iepirkumu uzraudzības birojs ir nosūtījis Eiropas Savienības Publikāciju birojam publicēšanai Eiropas Savienības Oficiālajā Vēstnesī vai kad sabiedrisko pakalpojumu sniedzējs nosūtījis uzaicinājumu apstiprināt ieinteresētību, ja sabiedrisko pakalpojumu sniedzējs kandidātu atlasei izmanto periodisko informatīvo paziņojumu. Sabiedrisko pakalpojumu sniedzējs šādā gadījumā steidzamības pamatojumu sniedz iepirkuma procedūras ziņojumā.";
· 1.14. izteikt 37. punktu šādā redakcijā:
· "37. Ja pieteikumu saņemšanai sabiedrisko pakalpojumu sniedzējs izmanto elektronisko informācijas sistēmu un no sistēmas uzturētāja ir saņemts paziņojums par traucējumiem elektroniskās informācijas sistēmas darbībā, kuru dēļ nav iespējams nodrošināt pieteikumu drošību, iepirkuma komisija pieņem lēmumu par iepirkuma procedūras pārtraukšanu un sabiedrisko pakalpojumu sniedzējs sagatavo paziņojumu par līguma slēgšanas tiesību piešķiršanu un iesniedz to publikāciju vadības sistēmā.";
· 1.15. izteikt 38. punktu šādā redakcijā:
· "38. Iesniegtos pieteikumus atver ne ātrāk kā četras stundas pēc to iesniegšanas termiņa beigām. Iepirkuma komisija pēc pieteikumu iesniegšanas termiņa beigām atlasa kandidātus saskaņā ar kandidātu atlases nolikumā noteiktajām kandidātu atlases prasībām, kā arī saskaņā ar kandidātu vērtēšanas metodiku, ja tiek piemērota kandidātu skaita samazināšana. Pieteikumus iepirkuma komisija izvērtē slēgtās sēdēs.";
· 1.16. izteikt 44.11. apakšpunktu šādā redakcijā:
· "44.11. norāde uz kandidātu atlases nolikumā atbilstoši Sabiedrisko pakalpojumu sniedzēju iepirkumu likuma 48. panta otrajai daļai noteiktajiem izslēgšanas iemesliem, kas pārbaudāmi pēc piedāvājumu iesniegšanas, un to pārbaudes kārtība, ievērojot Sabiedrisko pakalpojumu sniedzēju iepirkumu likuma 48. panta desmitās daļas 2. punktu;"
· 1.17. izteikt 44.13. apakšpunktu šādā redakcijā:
· "44.13. prasība norādīt visus apakšuzņēmējus vai tikai apakšuzņēmējus, kuru veicamo būvdarbu vai sniedzamo pakalpojumu vērtība ir vismaz 10 000 euro, un katram šādam apakšuzņēmējam izpildei nododamo iepirkuma līguma daļu;"
· 1.18. izteikt 50. punktu šādā redakcijā:
· "50. Ja piedāvājumu saņemšanai sabiedrisko pakalpojumu sniedzējs izmanto elektronisko informācijas sistēmu un no sistēmas uzturētāja ir saņemts paziņojums par traucējumiem elektroniskās informācijas sistēmas darbībā, kuru dēļ nav iespējams nodrošināt piedāvājumu drošību, iepirkuma komisija pieņem lēmumu par iepirkuma procedūras pārtraukšanu un sabiedrisko pakalpojumu sniedzējs sagatavo paziņojumu par līguma slēgšanas tiesību piešķiršanu un iesniedz to publikāciju vadības sistēmā.";
· 1.19. izteikt 51. punktu šādā redakcijā:
· "51. Sabiedrisko pakalpojumu sniedzējs atver iesniegtos piedāvājumus ne ātrāk kā četras stundas pēc piedāvājumu iesniegšanas termiņa beigām uzaicinājumā norādītajā vietā un laikā, izņemot Sabiedrisko pakalpojumu sniedzēju iepirkumu likuma 72. panta septītajā daļā minēto gadījumu. Sabiedrisko pakalpojumu sniedzēju iepirkumu likuma 72. panta septītajā daļā minētajā gadījumā sabiedrisko pakalpojumu sniedzējs pircēja profilā publicē informāciju par piedāvājumu atvēršanas sanāksmes atcelšanu un neatver iesniegtos piedāvājumus. Ja iesniegumu izskatīšanas komisija pieņem Sabiedrisko pakalpojumu sniedzēju iepirkumu likuma 75. panta otrās daļas 1. punktā minēto lēmumu vai administratīvā lieta tiek izbeigta, sabiedrisko pakalpojumu sniedzējs pircēja profilā publicē informāciju par piedāvājumu atvēršanas sanāksmes vietu un laiku, kā arī informē par to uzaicinātos kandidātus vismaz trīs darbdienas iepriekš. Ja iesniegumu izskatīšanas komisija pieņem Sabiedrisko pakalpojumu sniedzēju iepirkumu likuma 75. panta otrās daļas 3. punktā vai trešajā daļā minēto lēmumu, sabiedrisko pakalpojumu sniedzējs neatver iesniegtos piedāvājumus un izsniedz vai nosūta tos atpakaļ pretendentiem.";
· 1.20. izteikt 54. punktu šādā redakcijā:
· "54. Ja pretendents, kuram iepirkuma procedūrā būtu piešķiramas iepirkuma līguma slēgšanas tiesības, ir iesniedzis Eiropas vienoto iepirkuma procedūras dokumentu kā sākotnējo pierādījumu atbilstībai paziņojumā par līgumu vai iepirkuma procedūras dokumentos noteiktajām pretendentu atlases prasībām, iepirkuma komisija pirms lēmuma pieņemšanas par iepirkuma līguma slēgšanas tiesību piešķiršanu pieprasa iesniegt tos dokumentus, kas nav pieprasīti iepriekš, un apliecina, ka uz pretendentu nav attiecināmi noteiktie izslēgšanas iemesli.";
· 1.21. izteikt 57.3. apakšpunktu šādā redakcijā:
· "57.3. iepirkuma komisijas sastāvs un tās izveidošanas pamatojums, iepirkuma procedūras dokumentu sagatavotāji, iepirkuma komisijas sekretārs un pieaicinātie eksperti;"
· 1.22. izteikt 57.14. apakšpunktu šādā redakcijā:
· "57.14. konstatētie interešu konflikti un pasākumi, kas veikti to novēršanai;"
· 1.23. papildināt ar 57.15. apakšpunktu šādā redakcijā:
· "57.15. pamatojums tam, kādas sabiedrības drošības un veselības aizsardzības intereses tiktu apdraudētas, rīkojot atkārtotu iepirkumu, ja sabiedrisko pakalpojumu sniedzējs saskaņā ar Sabiedrisko pakalpojumu sniedzēju iepirkumu likuma 47. panta četrpadsmitās daļas 2. punktu nepārtrauc iepirkuma procedūru, jo iepirkuma procedūras pārtraukšana apdraudētu sabiedrības drošības vai veselības aizsardzības intereses.";
· 1.24. izteikt 62.8. apakšpunktu šādā redakcijā:
· "62.8. Sabiedrisko pakalpojumu sniedzēju iepirkumu likuma 48. panta otrās daļas 1., 2., 3., 4., 5., 6., 7., 10., 11., 12., 13., 14. punktā noteiktos kandidātu izslēgšanas iemeslus un to pārbaudes kārtību vai atsauci uz Sabiedrisko pakalpojumu sniedzēju iepirkumu likuma 48. panta otrās daļas 1., 2., 3., 4., 5., 6., 7., 10., 11., 12., 13., 14. punktu un norādi, ka minētie kandidātu izslēgšanas iemesli tiks pārbaudīti Sabiedrisko pakalpojumu sniedzēju iepirkumu likuma 48. pantā noteiktajā kārtībā;"
· 1.25. izteikt 62.9. apakšpunktu šādā redakcijā:
· "62.9. ja attiecināms, piemērojamo Sabiedrisko pakalpojumu sniedzēju iepirkumu likuma 48. panta otrās daļas 8. un 9. punktā noteikto kandidātu izslēgšanas iemeslu un tā pārbaudes kārtību vai atsauci uz piemērojamo Sabiedrisko pakalpojumu sniedzēju iepirkumu likuma 48. panta otrās daļas 8. un 9. punktu un norādi, ka attiecīgi piemērojamais kandidātu izslēgšanas iemesls tiks pārbaudīts Sabiedrisko pakalpojumu sniedzēju iepirkumu likuma 48. pantā noteiktajā kārtībā;"
· 1.26. izteikt 64. punktu šādā redakcijā:
· "64. Ja steidzamības dēļ nav iespējams piemērot šo noteikumu 63. punktā minēto termiņu, var noteikt saīsinātu pieteikumu iesniegšanas termiņu, bet ne īsāku par 15 dienām pēc dienas, kad paziņojumu par līgumu Iepirkumu uzraudzības birojs ir nosūtījis Eiropas Savienības Publikāciju birojam publicēšanai Eiropas Savienības Oficiālajā Vēstnesī vai kad sabiedrisko pakalpojumu sniedzējs nosūtījis uzaicinājumu apstiprināt ieinteresētību, ja sabiedrisko pakalpojumu sniedzējs kandidātu atlasei izmanto periodisko informatīvo paziņojumu. Sabiedrisko pakalpojumu sniedzējs šādā gadījumā steidzamības pamatojumu sniedz iepirkuma procedūras ziņojumā.";
· 1.27. izteikt 73. punktu šādā redakcijā:
· "73. Ja pieteikumu saņemšanai sabiedrisko pakalpojumu sniedzējs izmanto elektronisko informācijas sistēmu un no sistēmas uzturētāja ir saņemts paziņojums par traucējumiem elektroniskās informācijas sistēmas darbībā, kuru dēļ nav iespējams nodrošināt pieteikumu drošību, iepirkuma komisija pieņem lēmumu par iepirkuma procedūras pārtraukšanu un sabiedrisko pakalpojumu sniedzējs sagatavo paziņojumu par līguma slēgšanas tiesību piešķiršanu un iesniedz to publikāciju vadības sistēmā.";
· 1.28. izteikt 74. punktu šādā redakcijā:
· "74. Iesniegtos pieteikumus atver ne ātrāk kā četras stundas pēc to iesniegšanas termiņa beigām. Iepirkuma komisija pēc pieteikumu iesniegšanas termiņa beigām atlasa kandidātus saskaņā ar kandidātu atlases nolikumā noteiktajām kandidātu atlases prasībām, kā arī saskaņā ar kandidātu vērtēšanas metodiku, ja tiek piemērota kandidātu skaita samazināšana. Pieteikumus iepirkuma komisija izvērtē slēgtās sēdēs.";
· 1.29. izteikt 78. punktu šādā redakcijā:
· "78. Ja tikai viens kandidāts atbilst visām kandidātu atlases nolikumā vai paziņojumā par līgumu noteiktajām kandidātu atlases prasībām, iepirkuma komisija pieņem lēmumu pārtraukt iepirkuma procedūru.";
· 1.30. izteikt 81.11. apakšpunktu šādā redakcijā:
· "81.11. norāde uz kandidātu atlases nolikumā atbilstoši Sabiedrisko pakalpojumu sniedzēju iepirkumu likuma 48. panta otrajai daļai noteiktajiem izslēgšanas iemesliem, kas pārbaudāmi pēc piedāvājumu iesniegšanas, un to pārbaudes kārtība, ievērojot Sabiedrisko pakalpojumu sniedzēju iepirkumu likuma 48. panta desmitās daļas 2. punktu;"
· 1.31. izteikt 81.13. apakšpunktu šādā redakcijā:
· "81.13. prasība norādīt visus apakšuzņēmējus vai tikai apakšuzņēmējus, kuru veicamo būvdarbu vai sniedzamo pakalpojumu vērtība ir vismaz 10 000 euro, un katram šādam apakšuzņēmējam izpildei nododamo iepirkuma līguma daļu;"
· 1.32. izteikt 87. punktu šādā redakcijā:
· "87. Ja sākotnējo piedāvājumu saņemšanai sabiedrisko pakalpojumu sniedzējs izmanto elektronisko informācijas sistēmu un no sistēmas uzturētāja ir saņemts paziņojums par traucējumiem elektroniskās informācijas sistēmas darbībā, kuru dēļ nav iespējams nodrošināt sākotnējo piedāvājumu drošību, iepirkuma komisija pieņem lēmumu par iepirkuma procedūras pārtraukšanu un sabiedrisko pakalpojumu sniedzējs sagatavo paziņojumu par līguma slēgšanas tiesību piešķiršanu un iesniedz to publikāciju vadības sistēmā.";
· 1.33. izteikt 88. punktu šādā redakcijā:
· "88. Sabiedrisko pakalpojumu sniedzējs atver iesniegtos sākotnējos piedāvājumus ne ātrāk kā četras stundas pēc to iesniegšanas termiņa beigām. Sākotnējos un turpmākos piedāvājumus iepirkuma komisija izvērtē slēgtās sēdēs. Iepirkuma komisija veic sarunas ar pretendentiem par to sākotnējiem un visiem turpmākajiem piedāvājumiem, lai uzlabotu to saturu, izņemot galīgos piedāvājumus. Sarunas nenotiek par sabiedrisko pakalpojumu sniedzēja noteiktajām minimālajām piedāvājumiem izvirzītajām prasībām un piedāvājumu izvērtēšanas kritērijiem.";
· 1.34. izteikt 95. punktu šādā redakcijā:
· "95. Ja pretendents, kuram iepirkuma procedūrā būtu piešķiramas iepirkuma līguma slēgšanas tiesības, ir iesniedzis Eiropas vienoto iepirkuma procedūras dokumentu kā sākotnējo pierādījumu atbilstībai paziņojumā par līgumu vai iepirkuma procedūras dokumentos noteiktajām pretendentu atlases prasībām, iepirkuma komisija pirms lēmuma pieņemšanas par iepirkuma līguma slēgšanas tiesību piešķiršanu pieprasa iesniegt tos dokumentus, kas nav pieprasīti iepriekš, un apliecina, ka uz pretendentu nav attiecināmi noteiktie izslēgšanas iemesli.";
· 1.35. izteikt 98.3. apakšpunktu šādā redakcijā:
· "98.3. iepirkuma komisijas sastāvs un tās izveidošanas pamatojums, iepirkuma procedūras dokumentu sagatavotāji, iepirkuma komisijas sekretārs un pieaicinātie eksperti;"
· 1.36. papildināt ar 98.17. apakšpunktu šādā redakcijā:
· "98.17. pamatojums tam, kādas sabiedrības drošības un veselības aizsardzības intereses tiktu apdraudētas, rīkojot atkārtotu iepirkumu, ja sabiedrisko pakalpojumu sniedzējs saskaņā ar Sabiedrisko pakalpojumu sniedzēju iepirkumu likuma 47. panta četrpadsmitās daļas 2. punktu nepārtrauc iepirkuma procedūru, jo iepirkuma procedūras pārtraukšana apdraudētu sabiedrības drošības vai veselības aizsardzības intereses.";
· 1.37. izteikt 104.8. apakšpunktu šādā redakcijā:
· "104.8. Sabiedrisko pakalpojumu sniedzēju iepirkumu likuma 48. panta otrās daļas 1., 2., 3., 4., 5., 6., 7., 10., 11., 12., 13., 14. punktā noteiktos kandidātu izslēgšanas iemeslus un to pārbaudes kārtību vai atsauci uz Sabiedrisko pakalpojumu sniedzēju iepirkumu likuma 48. panta otrās daļas 1., 2., 3., 4., 5., 6., 7., 10., 11., 12., 13., 14. punktu un norādi, ka minētie kandidātu izslēgšanas iemesli tiks pārbaudīti Sabiedrisko pakalpojumu sniedzēju iepirkumu likuma 48. pantā noteiktajā kārtībā;"
· 1.38. izteikt 104.9. apakšpunktu šādā redakcijā:
· "104.9. ja attiecināms, piemērojamo Sabiedrisko pakalpojumu sniedzēju iepirkumu likuma 48. panta otrās daļas 8. un 9. punktā noteikto kandidātu izslēgšanas iemeslu un tā pārbaudes kārtību vai atsauci uz piemērojamo Sabiedrisko pakalpojumu sniedzēju iepirkumu likuma 48. panta otrās daļas 8. un 9. punktu un norādi, ka attiecīgi piemērojamais kandidātu izslēgšanas iemesls tiks pārbaudīts Sabiedrisko pakalpojumu sniedzēju iepirkumu likuma 48. pantā noteiktajā kārtībā;"
· 1.39. izteikt 106. punktu šādā redakcijā:
· "106. Ja steidzamības dēļ nav iespējams piemērot šo noteikumu 105. punktā minēto termiņu, var noteikt saīsinātu pieteikumu iesniegšanas termiņu, bet ne īsāku par 15 dienām pēc dienas, kad paziņojumu par līgumu Iepirkumu uzraudzības birojs ir nosūtījis Eiropas Savienības Publikāciju birojam publicēšanai Eiropas Savienības Oficiālajā Vēstnesī vai kad sabiedrisko pakalpojumu sniedzējs nosūtījis uzaicinājumu apstiprināt ieinteresētību, ja sabiedrisko pakalpojumu sniedzējs kandidātu atlasei izmanto periodisko informatīvo paziņojumu. Sabiedrisko pakalpojumu sniedzējs šādā gadījumā steidzamības pamatojumu sniedz iepirkuma procedūras ziņojumā.";
· 1.40. izteikt 112. punktu šādā redakcijā:
· "112. Ja pieteikumu saņemšanai sabiedrisko pakalpojumu sniedzējs izmanto elektronisko informācijas sistēmu un no sistēmas uzturētāja ir saņemts paziņojums par traucējumiem elektroniskās informācijas sistēmas darbībā, kuru dēļ nav iespējams nodrošināt pieteikumu drošību, iepirkuma komisija pieņem lēmumu par iepirkuma procedūras pārtraukšanu un sabiedrisko pakalpojumu sniedzējs sagatavo paziņojumu par līguma slēgšanas tiesību piešķiršanu un iesniedz to publikāciju vadības sistēmā.";
· 1.41. izteikt 113. punktu šādā redakcijā:
· "113. Iesniegtos pieteikumus atver ne ātrāk kā četras stundas pēc to iesniegšanas termiņa beigām. Iepirkuma komisija pēc pieteikumu iesniegšanas termiņa beigām atlasa kandidātus saskaņā ar kandidātu atlases nolikumā noteiktajām kandidātu atlases prasībām, kā arī saskaņā ar kandidātu vērtēšanas metodiku, ja tiek piemērota kandidātu skaita samazināšana. Pieteikumus iepirkuma komisija izvērtē slēgtās sēdēs.";
· 1.42. izteikt 125.9. apakšpunktu šādā redakcijā:
· "125.9. norāde uz kandidātu atlases nolikumā atbilstoši Sabiedrisko pakalpojumu sniedzēju iepirkumu likuma 48. panta otrajai daļai noteiktajiem izslēgšanas iemesliem, kas pārbaudāmi pēc piedāvājumu iesniegšanas, un to pārbaudes kārtība, ievērojot Sabiedrisko pakalpojumu sniedzēju iepirkumu likuma 48. panta desmitās daļas 2. punktu;"
· 1.43. izteikt 125.11. apakšpunktu šādā redakcijā:
· "125.11. prasība norādīt visus apakšuzņēmējus vai tikai apakšuzņēmējus, kuru veicamo būvdarbu vai sniedzamo pakalpojumu vērtība ir vismaz 10 000 euro, un katram šādam apakšuzņēmējam izpildei nododamo iepirkuma līguma daļu;"
· 1.44. izteikt 128. punktu šādā redakcijā:
· "128. Ja galīgo piedāvājumu saņemšanai sabiedrisko pakalpojumu sniedzējs izmanto elektronisko informācijas sistēmu un no sistēmas uzturētāja ir saņemts paziņojums par traucējumiem elektroniskās informācijas sistēmas darbībā, kuru dēļ nav iespējams nodrošināt galīgo piedāvājumu drošību, iepirkuma komisija pieņem lēmumu par iepirkuma procedūras pārtraukšanu un sabiedrisko pakalpojumu sniedzējs sagatavo paziņojumu par līguma slēgšanas tiesību piešķiršanu un iesniedz to publikāciju vadības sistēmā.";
· 1.45. izteikt 129. punktu šādā redakcijā:
· "129. Sabiedrisko pakalpojumu sniedzējs atver iesniegtos galīgos piedāvājumus ne ātrāk kā četras stundas pēc to iesniegšanas termiņa beigām. Galīgos piedāvājumus iepirkuma komisija izvērtē slēgtās sēdēs.";
· 1.46. izteikt 131. punktu šādā redakcijā:
· "131. Ja pretendents, kuram iepirkuma procedūrā būtu piešķiramas iepirkuma līguma slēgšanas tiesības, ir iesniedzis Eiropas vienoto iepirkuma procedūras dokumentu kā sākotnējo pierādījumu atbilstībai paziņojumā par līgumu vai iepirkuma procedūras dokumentos noteiktajām kandidātu atlases prasībām, iepirkuma komisija pirms lēmuma pieņemšanas par iepirkuma līguma slēgšanas tiesību piešķiršanu pieprasa iesniegt tos dokumentus, kas nav pieprasīti iepriekš, un apliecina, ka uz pretendentu nav attiecināmi noteiktie izslēgšanas iemesli.";
· 1.47. izteikt 135.3. apakšpunktu šādā redakcijā:
· "135.3. iepirkuma komisijas sastāvs un tās izveidošanas pamatojums, iepirkuma procedūras dokumentu sagatavotāji, iepirkuma komisijas sekretārs un pieaicinātie eksperti;"
· 1.48. izteikt 135.4. apakšpunktu šādā redakcijā:
· "135.4. pieteikumu un galīgo piedāvājumu iesniegšanas termiņš, atvēršanas vieta, datums un laiks;"
· 1.49. izteikt 140.6. apakšpunktu šādā redakcijā:
· "140.6. prasības attiecībā uz pieteikuma noformējumu un iesniegšanu, tostarp informāciju par pieteikumu iesniegšanas vietu, datumu un laiku;"
· 1.50. izteikt 140.7. apakšpunktu šādā redakcijā:
· "140.7. Sabiedrisko pakalpojumu sniedzēju iepirkumu likuma 48. panta otrās daļas 1., 2., 3., 4., 5., 6., 7., 10., 11., 12., 13., 14. punktā noteiktos kandidātu izslēgšanas iemeslus un to pārbaudes kārtību vai atsauci uz Sabiedrisko pakalpojumu sniedzēju iepirkumu likuma 48. panta otrās daļas 1., 2., 3., 4., 5., 6., 7., 10., 11., 12., 13., 14. punktu un norādi, ka minētie kandidātu izslēgšanas iemesli tiks pārbaudīti Sabiedrisko pakalpojumu sniedzēju iepirkumu likuma 48. pantā noteiktajā kārtībā;"
· 1.51. izteikt 140.8. apakšpunktu šādā redakcijā:
· "140.8. ja attiecināms, piemērojamo Sabiedrisko pakalpojumu sniedzēju iepirkumu likuma 48. panta otrās daļas 8. un 9. punktā noteikto kandidātu izslēgšanas iemeslu un tā pārbaudes kārtību vai atsauci uz piemērojamo Sabiedrisko pakalpojumu sniedzēju iepirkumu likuma 48. panta otrās daļas 8. un 9. punktu un norādi, ka attiecīgi piemērojamais kandidātu izslēgšanas iemesls tiks pārbaudīts Sabiedrisko pakalpojumu sniedzēju iepirkumu likuma 48. pantā noteiktajā kārtībā;"
· 1.52. izteikt 142. punktu šādā redakcijā:
· "142. Ja steidzamības dēļ nav iespējams piemērot šo noteikumu 141. punktā minēto termiņu, var noteikt saīsinātu pieteikumu iesniegšanas termiņu, bet ne īsāku par 15 dienām pēc dienas, kad paziņojumu par līgumu Iepirkumu uzraudzības birojs ir nosūtījis Eiropas Savienības Publikāciju birojam publicēšanai Eiropas Savienības Oficiālajā Vēstnesī. Sabiedrisko pakalpojumu sniedzējs šādā gadījumā steidzamības pamatojumu sniedz iepirkuma procedūras ziņojumā.";
· 1.53. izteikt 149. punktu šādā redakcijā:
· "149. Ja pieteikumu saņemšanai sabiedrisko pakalpojumu sniedzējs izmanto elektronisko informācijas sistēmu un no sistēmas uzturētāja ir saņemts paziņojums par traucējumiem elektroniskās informācijas sistēmas darbībā, kuru dēļ nav iespējams nodrošināt pieteikumu drošību, iepirkuma komisija pieņem lēmumu par iepirkuma procedūras pārtraukšanu un sabiedrisko pakalpojumu sniedzējs sagatavo paziņojumu par līguma slēgšanas tiesību piešķiršanu un iesniedz to publikāciju vadības sistēmā.";
· 1.54. izteikt 150. punktu šādā redakcijā:
· "150. Iesniegtos pieteikumus atver ne ātrāk kā četras stundas pēc to iesniegšanas termiņa beigām. Iepirkuma komisija pēc pieteikumu iesniegšanas termiņa beigām atlasa kandidātus saskaņā ar kandidātu atlases nolikumā noteiktajām kandidātu atlases prasībām, kā arī saskaņā ar kandidātu vērtēšanas metodiku, ja tiek piemērota kandidātu skaita samazināšana. Pieteikumus iepirkuma komisija izvērtē slēgtās sēdēs.";
· 1.55. izteikt 155.7. apakšpunktu šādā redakcijā:
· "155.7. norāde uz kandidātu atlases nolikumā atbilstoši Sabiedrisko pakalpojumu sniedzēju iepirkumu likuma 48. panta otrajai daļai noteiktajiem izslēgšanas iemesliem, kas pārbaudāmi pēc piedāvājumu iesniegšanas, un to pārbaudes kārtība, ievērojot Sabiedrisko pakalpojumu sniedzēju iepirkumu likuma 48. panta desmitās daļas 2. punktu;"
· 1.56. izteikt 155.9. apakšpunktu šādā redakcijā:
· "155.9. prasība norādīt visus apakšuzņēmējus vai tikai apakšuzņēmējus, kuru veicamo būvdarbu vai sniedzamo pakalpojumu vērtība ir vismaz 10 000 euro, un katram šādam apakšuzņēmējam izpildei nododamo iepirkuma līguma daļu;"
· 1.57. izteikt 155.11. apakšpunktu šādā redakcijā:
· "155.11. piedāvājumu izvērtēšanas kritēriji (izvēlas cenu vai izmaksas un ar iepirkuma līguma priekšmetu saistītus kvalitātes kritērijus) un to īpatsvars nozīmīguma secībā;"
· 1.58. izteikt 158. punktu šādā redakcijā:
· "158. Ja sākotnējo piedāvājumu saņemšanai sabiedrisko pakalpojumu sniedzējs izmanto elektronisko informācijas sistēmu un no sistēmas uzturētāja ir saņemts paziņojums par traucējumiem elektroniskās informācijas sistēmas darbībā, kuru dēļ nav iespējams nodrošināt sākotnējo piedāvājumu drošību, iepirkuma komisija pieņem lēmumu par iepirkuma procedūras pārtraukšanu un sabiedrisko pakalpojumu sniedzējs sagatavo paziņojumu par līguma slēgšanas tiesību piešķiršanu un iesniedz to publikāciju vadības sistēmā.";
· 1.59. izteikt 159. punktu šādā redakcijā:
· "159. Sabiedrisko pakalpojumu sniedzējs atver iesniegtos sākotnējos piedāvājumus – pētniecības un inovācijas projektus – ne ātrāk kā četras stundas pēc to iesniegšanas termiņa beigām. Sākotnējos un turpmākos piedāvājumus iepirkuma komisija izvērtē slēgtās sēdēs. Iepirkuma komisija veic sarunas ar pretendentiem par to sākotnējiem un visiem turpmākajiem piedāvājumiem, lai uzlabotu to saturu, izņemot galīgos piedāvājumus. Sarunas nenotiek par sabiedrisko pakalpojumu sniedzēja noteiktajām minimālajām piedāvājumiem izvirzītajām prasībām un piedāvājumu izvērtēšanas kritērijiem.";
· 1.60. izteikt 166. punktu šādā redakcijā:
· "166. Ja pretendents, kuram iepirkuma procedūrā būtu piešķiramas inovācijas partnerības līguma slēgšanas tiesības, ir iesniedzis Eiropas vienoto iepirkuma procedūras dokumentu kā sākotnējo pierādījumu atbilstībai paziņojumā par līgumu vai iepirkuma procedūras dokumentos noteiktajām pretendentu atlases prasībām, iepirkuma komisija pirms lēmuma pieņemšanas par iepirkuma līguma slēgšanas tiesību piešķiršanu pieprasa iesniegt tos dokumentus, kas nav pieprasīti iepriekš, un apliecina, ka uz pretendentu nav attiecināmi noteiktie izslēgšanas iemesli.";
· 1.61. izteikt 169.3. apakšpunktu šādā redakcijā:
· "169.3. iepirkuma komisijas sastāvs un tās izveidošanas pamatojums, iepirkuma procedūras dokumentu sagatavotāji, iepirkuma komisijas sekretārs un pieaicinātie eksperti;"
· 1.62. izteikt 169.4. apakšpunktu šādā redakcijā:
· "169.4. pieteikumu un sākotnējo piedāvājumu iesniegšanas termiņš, atvēršanas vieta, datums un laiks;"
· 1.63. papildināt ar 202.1 punktu šādā redakcijā:
· "202.1 Sākot ar dienu, kad paziņojums par metu konkursu publicēts Iepirkumu uzraudzības biroja tīmekļvietnē, sabiedrisko pakalpojumu sniedzējs savā pircēja profilā nodrošina brīvu un tiešu elektronisku piekļuvi metu konkursa nolikumam un citiem papildus nepieciešamajiem dokumentiem, kā arī iespēju piegādātājiem uz vietas iepazīties ar papildu dokumentiem, kam tehnisku iemeslu dēļ vai tajos iekļautās informācijas vai komerciālu interešu aizsardzības dēļ nav nodrošināma brīva un tieša elektroniska piekļuve. Ja piegādātājs pieprasa izsniegt metu konkursa nolikumu un citus papildus nepieciešamos dokumentus drukātā veidā, sabiedrisko pakalpojumu sniedzējs tos izsniedz triju darbdienu laikā pēc pieprasījuma saņemšanas, ievērojot nosacījumu, ka dokumentu pieprasījums iesniegts laikus pirms metu un devīžu atšifrējumu iesniegšanas termiņa beigām. Par minēto dokumentu izsniegšanu drukātā veidā sabiedrisko pakalpojumu sniedzējs var prasīt samaksu, kas nepārsniedz faktiskos dokumentu pavairošanas un nosūtīšanas izdevumus.";
· 1.64. izteikt 203. punktu šādā redakcijā:
· "203. Sabiedrisko pakalpojumu sniedzējs pēc tam, kad beidzies termiņš jautājumu uzdošanai par metu konkursa nolikumu, sagatavo rakstisku atbildi uz visiem jautājumiem un nodod to atbildīgajam sekretāram. Atbildīgais sekretārs nosūta atbildi personām, kas uzdevušas jautājumus, un visus jautājumus un sagatavotās atbildes ievieto pircēja profilā, kur ir pieejams metu konkursa nolikums.";
· 1.65. izteikt 204. punktu šādā redakcijā:
· "204. Lai nodrošinātu dalībnieku anonimitāti, metus un tiem pievienotos materiālus iesniedz slēgtā veidā, apzīmētus ar devīzi. Ar devīzi saprot burtu vai vārdu kopu, kas neidentificē dalībnieku un ko lieto anonimitātes nodrošināšanai. Devīzes atšifrējumu noformē atsevišķi no meta, un tas satur informāciju par tā autoru vai autoriem.";
· 1.66. izteikt 205. punktu šādā redakcijā:
· "205. Metu konkursa nolikumā norādītajā vietā, laikā un kārtībā piegādātājs vienlaikus iesniedz metu un devīzes atšifrējumus, kas sagatavoti un noformēti atbilstoši noteiktajām prasībām.";
· 1.67. izteikt 206. punktu šādā redakcijā:
· "206. Ja metu konkursā nav paredzēta elektroniska metu un devīžu atšifrējumu iesniegšana, devīzes atšifrējumu iesniedz slēgtā aploksnē. Uz slēgtās aploksnes, kurā ievietots devīzes atšifrējums, norāda metu konkursa nosaukumu, identifikācijas numuru, kā arī norādi "Devīzes atšifrējums". Uz aploksnes nenorāda meta autoru.";
· 1.68. izteikt 209. punktu šādā redakcijā:
· "209. Ja metu un devīžu atšifrējumu saņemšanai sabiedrisko pakalpojumu sniedzējs izmanto elektronisko informācijas sistēmu un no sistēmas uzturētāja ir saņemts paziņojums par traucējumiem elektroniskās informācijas sistēmas darbībā, kuru dēļ nav iespējams nodrošināt metu un devīžu atšifrējumu drošību, sabiedrisko pakalpojumu sniedzējs pieņem lēmumu par metu konkursa pārtraukšanu, sagatavo paziņojumu par metu konkursa rezultātiem un iesniedz to publikāciju vadības sistēmā.";
· 1.69. izteikt 210. punktu šādā redakcijā:
· "210. Ja metu konkursā paredzēta elektroniska metu iesniegšana, iesniegtos metus elektroniskajā informācijas sistēmā atver ne ātrāk kā četras stundas pēc metu iesniegšanas termiņa beigām. Pēc metu iesniegšanas termiņa beigām žūrijas komisija vērtē iesniegtos metus atbilstoši metu konkursa nolikumā noteiktajiem vērtēšanas kritērijiem. Metu vērtēšana notiek slēgtās sēdēs. Žūrijas komisijas darbu organizē atbildīgais sekretārs.";
· 1.70. izteikt 215. punktu šādā redakcijā:
· "215. Žūrijas komisijas atzinumu paraksta visi žūrijas komisijas locekļi, kas piedalījās lēmuma par vērtēšanas rezultātiem pieņemšanā. Žūrijas komisija atzinumu nodod atbildīgajam sekretāram. Ja paredzēta elektroniska devīžu atšifrējumu atvēršana, atbildīgais sekretārs pēc žūrijas komisijas atzinuma saņemšanas rezultātus ievada elektroniskajā informācijas sistēmā.";
· 1.71. izteikt 219. punktu šādā redakcijā:
· "219. Atbildīgais sekretārs nosauc uzvarētāja un godalgoto vietu ieguvēju devīzes. Pēc tam viņš atver šo devīžu atšifrējumus un nosauc uzvarētāju un godalgoto vietu ieguvējus. Ja devīžu atšifrējumi tiek atvērti elektroniskajā informācijas sistēmā, pircēja profilā tiek publicētas uzvarētāja un godalgoto vietu ieguvēju devīzes un to atšifrējumi.";
· 1.72. izteikt 221. punktu šādā redakcijā:
· "221. Sabiedrisko pakalpojumu sniedzējs triju darbdienu laikā pēc devīžu atšifrējumu atvēršanas vienlaikus informē visus metu konkursa dalībniekus par pieņemto lēmumu attiecībā uz metu konkursa rezultātiem saskaņā ar Sabiedrisko pakalpojumu sniedzēju iepirkumu likuma 37. pantu.";
· 1.73. izteikt 233. punktu šādā redakcijā:
· "233. Sabiedrisko pakalpojumu sniedzējs pieņem lēmumu izbeigt iepirkuma procedūru jebkurā no šādiem gadījumiem:
· 233.1. nav iesniegti piedāvājumi vai pieteikumi;
· 233.2. pretendenti neatbilst iepirkuma procedūras dokumentos noteiktajām kvalifikācijas prasībām;
· 233.3. iesniegti kvalifikācijas prasībām neatbilstošu un no iepirkuma procedūras izslēdzamu kandidātu pieteikumi;
· 233.4. iesniegti iepirkuma procedūras dokumentos noteiktajām prasībām neatbilstoši piedāvājumi;
· 233.5. piedāvājumi atzīti par nepamatoti lētiem.";
· 1.74. izteikt 234. punktu šādā redakcijā:
· "234. Sabiedrisko pakalpojumu sniedzējs pieņem lēmumu pārtraukt izsludinātu iepirkuma procedūru vai metu konkursu šajos noteikumos un Sabiedrisko pakalpojumu sniedzēju iepirkumu likumā paredzētajos gadījumos, kā arī tad, ja par to lēmusi Iepirkumu uzraudzības biroja iesniegumu izskatīšanas komisija saskaņā ar Sabiedrisko pakalpojumu sniedzēju iepirkumu likumu. Citos gadījumos sabiedrisko pakalpojumu sniedzējs var jebkurā brīdī pārtraukt izsludinātu iepirkuma procedūru vai metu konkursu, ja tam ir objektīvs pamatojums.";
· 1.75. izteikt 235. punktu šādā redakcijā:
· "235. Sabiedrisko pakalpojumu sniedzējam nav pienākuma atbilstoši Sabiedrisko pakalpojumu sniedzēju iepirkumu likuma 44. panta pirmajai daļai izmantot elektroniskās informācijas sistēmas pieteikumu, piedāvājumu vai to sastāvdaļu saņemšanai jebkurā no šādiem gadījumiem:
· 235.1. tiek piemērota sarunu procedūra, nepublicējot dalības uzaicinājumu;
· 235.2. iepirkuma procedūras izsludināšanas dienā nav pieejama elektroniskās informācijas sistēma, un minēto faktu ir apliecinājis sistēmas uzturētājs;
· 235.3. iepirkuma procedūrā kā pieteikuma vai piedāvājuma sastāvdaļa iesniedzams objekts, kas nav digitalizējams un elektroniski nosūtāms (piemēram, noteiktā mērogā izgatavots makets);
· 235.4. pieteikumu, piedāvājumu vai to sastāvdaļu iesniegšanai izmantojami tādi specifiski datņu formāti, kurus piegādātājs nevar sagatavot vai sabiedrisko pakalpojumu sniedzējs nevar nolasīt, izmantojot vispārpieejamu atvērtā koda programmatūru (piemēram, ja nepieciešams izmantot specializētu projektēšanas vai modelēšanas programmatūru);
· 235.5. lai arī pieteikumu, piedāvājumu vai to sastāvdaļu saņemšana ir iespējama, izmantojot elektronisko informācijas sistēmu, pieteikumu, piedāvājumu vai to sastāvdaļu saņemšanai, aplūkošanai un izvērtēšanai nepieciešams biroja aprīkojums (piemēram, lielformāta drukas iekārta), kas nav sabiedrisko pakalpojumu sniedzēja rīcībā;
· 235.6. iesniedzama tāda informācija, kuras aizsardzību nenodrošina sabiedrisko pakalpojumu sniedzēja izmantotā elektroniskā informācijas sistēma."
· 2. Noteikumi stājas spēkā 2023. gada 1. janvārī.

